EELNÕU 2018/78

								KOMISJONID:

eelarve- ja arengu-		
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

MÄÄRUS

31. mai 2018   nr

Viljandi linnavara valitsemise korra muutmine 
ja täiendamine

Määrus kehtestatakse kohaliku omavalitsuse korralduse seaduse § 22 lõike 1 punkti 6 alusel.

§ 1. Muuta Viljandi Linnavolikogu 30.05.2012 määruse nr 118 „Viljandi linnavara valitsemise kord“ (edaspidi määrus) § 3 lõiget 6 ning jätta lõikest välja teine lause.

§ 2. Täiendada määruse § 8 lõike 2 punkti 2 alapunkti d) ning sõnastada see järgmiselt:
„d) linnavara antakse kasutusse tasuta või alla turuhinna ja selle vara turuväärtus ületab 30 000 eurot (välja arvatud paragrahvi 9 lg 4);

§ 3. Lisada määruse § 21 lõikele 1 punkt 3, täiendades linnavara võõrandamise võimalusi ning sõnastada see järgmiselt:
„3) muul viisil.“
 
§ 4. Täiendada määruse § 21 lõiget 2 ning sõnastada see järgmiselt:
„(2) Linnavara võõrandamisel otsustuskorras tasuta või alandatud hinna eest peab võõrandamise otsustaja vastavat otsust põhjendama. Linnavara võõrandamist muul viisil peab põhjendama, võõrandamise viis ja vajadusel kord peab sisalduma linnavara võõrandamise otsuses.“

§ 5. Täiendada määruse § 33 lõiget 2 ning sõnastada see järgmiselt:
„(2) Hoonestusõigust võib seada enampakkumise-, läbirääkimistega pakkumise-, otsustuskorras või muul viisil.“

§ 6. Täiendada § 33 lõikega 41 ning sõnastada see järgmiselt:
„(41) Linnavarale hoonestusõiguse seadmist muul viisil peab põhjendama, hoonestusõiguse seadmise viis  ja vajadusel kord peab sisalduma hoonestusõiguse seadmise otsuses.“

§ 7. Muuta määruse § 33 lõiget 5 ning jätta välja punkt 2.

§ 8. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ene Rink
Esitatud: 15.05.2018
Esitaja: Viljandi Linnavalitsus			Ettekandja: Ene Rink
Lk arv: 4
Hääletamine: koosseisu häälteenamus

Seletuskiri
Viljandi linnavara valitsemise korra muutmine 
ja täiendamine

Eelnõu eesmärk on kaasajastada Viljandi linnavara valitsemise korda.
Kohaliku omavalitsuse korralduse seaduse § 22 lõike 1 punkti 6 kohaselt on linnavara valitsemise korra kehtestamine volikogu ainupädevuses, seega on ka selle muutmine ja täiendamine volikogu ainupädevuses.

§ 1. Määruse paragrahvist 3 lõikest 6 välja jäetud teine lause.
Praegu kehtivad määruses: Üleandmis- vastuvõtmisakt koostatakse kolmes eksemplaris, millest üks jääb üleandjale, üks vastuvõtjale ja üks linnavalitsusele. 
See lause on ebavajalik, kuna suurem osa asjaajamisest on digitaalne ning isegi kui dokument koostatakse ning allkirjastatakse käsitsi, on see olemas linna dokumendiregistris ning igaüks võib selle alati saada.

§ 2. Määruse paragrahvis 8 lõike 2 punkti 2 alapunktis d) sulgudes olev „paragrahvi 9 lg 5“ on viitena vale ning seal tuleb asendada lg 5 lõikega 4, kuna paragrahvis 9 ei ole lõiget 5 ning alapunkt d) viitab sisuliselt § 9 lõikele 4). 
Samuti on lisatud alapunkti d) lause lõpuosa, millega öeldakse, et volikogu annab loa vara tasuta või alla turuhinna kasutusse andmiseks juhul, kui vara turuväärtus ületab 30 000 eurot.
Summa piir tuleneb sarnaselt sama punkti 2 alapunktist b), milles on volikogu poolt linnavara otsustuskorras kasutusse andmise alampiirpiir 30 000 eurot. Alla selle piiri vara kasutusse andmine jääks linnavalitsuse otsustada. 

Piiri kehtestamine on otstarbekas, kuna viimasel ajal on palju aktiivseid linnakodanikke, kes soovivad linnamaad kasutada linnarahva huvides, kuid soodushinnaga. Kui linn ise maad ei kasuta, siis ei ole otstarbekas iga sellise soovi korral volikogult nõusolekut küsida. 
Praeguses määruses: (2) Linnavara kasutusse andmise otsustab:
 1) linnavara valitseja, kui:
a) kasutusse antava linnavara bilansiline jääkväärtus on alla 2000 euro;
b) linnavara antakse kasutusse ühekordseteks üritusteks või tunnitasu alusel.
 2) volikogu, kui:
a) linnavara antakse kasutusse tähtajaga üle kümne aasta;
b) linnavara antakse kasutusse otsustuskorras ja selle vara turuväärtus ületab 30 000 eurot;
c) linnavara koormatakse kasutusse andmisel ostueesõigusega;
d) linnavara antakse kasutusse tasuta või alla turuhinna (välja arvatud paragrahvi 9 lg 5);
3) valitsus muudel juhtudel.

Järgneva nelja muudatuse eesmärk on muuta linnavara võõrandamise ning hoonestusõiguse seadmise protsess paindlikumaks, anda võimalus võõrandada linnavara või seada hoonestusõigus sobivaimal viisil ning saada kokkuvõttes linnale parim tulemus.

§ 3. ja § 4. Määruse paragrahvi 21 lõiget 1 täiendatakse punktiga 3 ja lõiget 2 täiendatakse (lisatakse üks lause) ning sõnastatakse need järgmiselt:
„3) muul viisil. 
(2)Linnavara võõrandamist muul viisil peab põhjendama, võõrandamise viis ja vajadusel kord peab sisalduma linnavara võõrandamise otsuses.“ 
Praegu kehtivad määruses: (1) Linnavara võõrandatakse:
 1) otsustuskorras tasu eest, tasuta või alandatud hinna eest;
 2) enampakkumise korras (suuline, kirjalik, elektrooniline, läbirääkimistega).
(2) Linnavara võõrandamisel otsustuskorras tasuta või alandatud hinna eest peab võõrandamise otsustaja vastavat otsust põhjendama.

§ 5. ja § 6. Määruse paragrahvi 33 lõiget 2 täiendatakse, samuti lisatakse lõige 41 ning sõnastatakse need järgmiselt:
„(2) Hoonestusõigust võid seada enampakkumise, läbirääkimistega pakkumisega, otsustuskorras või muul viisil. 
(41) Linnavara võõrandamist muul viisil peab põhjendama, võõrandamise viis ja vajadusel kord peab sisalduma linnavara võõrandamise otsuses.“
Praegu kehtivas määruses: (2) Hoonestusõigust võib seada enampakkumise, läbirääkimistega pakkumisega või otsustuskorras.

§ 5. Määruse § 33 lõikest 5 jätta välja punkt 2, kuna kui kinnisasja võõrandamiseks on alati vaja volikogu luba, siis on õigusselguse huvides ka hoonestusõiguse kui kinnisasja seadmine volikogu pädevuses.

Muudatused on eelnõus kollase värviga markeeritud.

(allkirjastatud digitaalselt)
Ene Rink
linnasekretär